
	JONAVOS RAJONO SAVIVALDYBĖS ADMINISTRACIJOS
DIREKTORIUS

	ĮSAKYMAS

	DĖL  RAJONO SAVIVALDYBĖS ADMINISTRACIJOS ŽEMĖS ŪKIO  SKYRIAUS VEDĖJO, VYRESNIOJO SPECIALISTO IR VYRIAUSIOJO SPECIALISTO PAREIGYBIŲ  APRAŠYMŲ PATVIRTINIMO

2009 m. spalio  5   d. Nr. 13B-1059

	Jonava


Vadovaudamasis Lietuvos Respublikos valstybės tarnybos įstatymo (Žin., 1999, Nr. 66-2130; 2002, Nr. 45-1708) 8 str.,  Lietuvos Respublikos darbo kodekso (Žin., 2002, Nr. 64-2569, Nr.71) 232 str., Lietuvos Respublikos Vyriausybės 2002 m. gegužės 20 d. nutarimu Nr.685 „Dėl valstybės tarnautojų pareigybių aprašymo ir vertinimo metodikos patvirtinimo“ (Žin., 2002 m. Nr. 51-1953; 2008, Nr.49-1809):


1. T v i r t i n u  rajono savivaldybės administracijos Žemės ūkio skyriaus  vedėjo, vyresniojo specialisto ir vyriausiojo specialisto pareigybių aprašymus (pridedama).


2. P r i p a ž į s t u netekusiais galios: 


2.1. Rajono savivaldybės administracijos direktoriaus 2007 m. sausio 30 d. įsakymo Nr. 13B-83 „Dėl rajono savivaldybės administracijos Žemės ūkio skyriaus vedėjo ir vyresniųjų specialistų  pareigybių aprašymų patvirtinimo“ 1.punktą.

2.2. Rajono savivaldybės administracijos direktoriaus 2009 m. liepos 1 d. įsakymo Nr. 13B-709 ,,Dėl rajono savivaldybės administracijos Žemės ūkio skyriaus vyriausiojo specialisto pareigybės aprašymo patvirtinimo“ 1 punktą.

2.3. Rajono savivaldybės administracijos direktoriaus 2009 m. balandžio 8 d. įsakymo Nr. 13B-396 ,,Dėl rajono savivaldybės administracijos Žemės ūkio skyriaus vyresniųjų specialistų pareigybių aprašymų patvirtinimo“ 1 punktą.

Administracijos direktorius


Remigijus Osauskas




Vykintas Česlovas Jakštas

Jūratė Pikšrytė

Valda Koženiauskienė

                                                                                                     PATVIRTINTA





              Jonavos rajono savivaldybės
                                                                                                    administracijos direktoriaus
2009 m. spalio 5d. 

įsakymu Nr. 13B-1059
ŽEMĖS ŪKIO SKYRIAUS VEDĖJO PAREIGYBĖS APRAŠYMAS


I. PAREIGYBĖS CHARAKTERISTIKA
1. Žemės ūkio skyriaus vedėjas yra karjeros valstybės tarnautojas.

2. Pareigybės lygis - A.

3. Pareigybės kategorija - 12.
II. PASKIRTIS
            4. Žemės ūkio skyriaus vedėjo pareigybė reikalinga rajono savivaldybės uždaviniams ir funkcijoms įgyvendinti kaimo plėtros, žemės ūkio ir melioracijos klausimais, ryšiams su rajone esančiomis institucijomis palaikyti.

III. VEIKLOS SRITIS

5. Šias pareigas einantis valstybės tarnautojas vykdo funkcijas specialioje veiklos srityje – žemės ūkyje.

IV. SPECIALIEJI REIKALAVIMAI ŠIAS PAREIGAS EINANČIAM VALSTYBĖS
 TARNAUTOJUI

6. Valstybės tarnautojas, einantis šias pareigas, turi atitikti šiuos specialiuosius reikalavimus:
6.1. Turėti ne žemesnį kaip aukštąjį universitetinį arba jam prilygintą  išsilavinimą socialinių mokslų studijų srities. 

6.2. Turėti ne mažesnę kaip 3 metų darbo patirtį žemės ūkio srityje valstybės ar savivaldybių institucijose ar įstaigose.

6.3. Žinoti Lietuvos Respublikos įstatymus ir kitus teisės aktus, susijusius su tiesioginiu darbu.

6.4. Mokėti valdyti, kaupti, sisteminti, apibendrinti informaciją ir rengti išvadas.

6.5. Rengti skyriaus vidaus tvarkomuosius dokumentus.

6.6. Savarankiškai planuoti, organizuoti savo veiklą.

6.7. Sklandžiai dėstyti mintis raštu ir žodžiu, išmanyti raštvedybos taisykles, mokėti dirbti kompiuteriu.

6.8. Mokėti užsienio kalbą.

6.9. Būti pareigingam, darbščiam, kūrybingam, gebėti bendrauti.

IV. ŠIAS PAREIGAS EINANČIO VALSTYBĖS TARNAUTOJO FUNKCIJOS

 7. Šias pareigas einantis valstybės tarnautojas vykdo šias funkcijas:

             7.1. Organizuoja skyriaus darbą, siekiant užtikrinti nustatytų funkcijų vykdymą bei saugų tarnautojų darbą.

 7.2. Rengia Savivaldybės tarybos sprendimų, Administracijos direktoriaus įsakymų projektus savo kompetencijai priklausančiais klausimais, siekiant įgyvendinti savivaldybės administracijos strateginius tikslus.

             7.3. Administruoja valstybės ir savivaldybės teikiamą paramą žemės ūkio subjektams, pasirašo šios paramos skyrimo dokumentus, siekiant įgyvendinti  Vyriausybės ir kitas programas žemės ūkio ir kaimo plėtros klausimais.
             7.4. Pasirašo ūkininkų ūkių registravimo pažymėjimus, skyriaus išduodamas pažymas, siunčiamus raštus, sprendžiant su skyriaus kompetencija susijusius klausimus.
             7.5. Suderina darbo laiko apskaitos žiniaraštį.
             7.6. Dalyvauja  darbo grupių ir komisijų veikloje pagal savo kompetenciją, kad būtų įgyvendinti šioms  darbo grupėms ar komisijoms suformuluoti uždaviniai.
             7.7. Kontroliuoja, kad būtų laiku ir kokybiškai atliekami melioracijos, hidrotechnikos įrenginių eksploatavimo darbai , siekiant kad būtų taupiai ir racionaliai naudojamos biudžeto lėšos.

7.8. Organizuoja ir vykdo melioracijos prekių, paslaugų ir darbų pirkimo iki 30 tūkst.Lt konkursus, užtikrinant rajonui skirtų valstybės biudžeto lėšų racionalų panaudojimą.
              7.9. Dalyvauja valstybės, savivaldybių institucijų, žemdirbių savivaldos organizacijų organizuojamuose  pasitarimuose, susirinkimuose, posėdžiuose ir kitose priemonėse, kuriose svarstomi žemės ūkio ir kaimo plėtros klausimai, siekiant įgyvendinti valstybės deleguotų funkcijų vykdymą.
              7.10. Rengia ir derina skyriaus nuostatus, darbuotojų pareigybių aprašymus.
7.11. Priima interesantus, pagal savo kompetenciją nagrinėja juridinių ir fizinių asmenų prašymus, skundus, pasiūlymus ir nustatyta tvarka į juos atsako, sprendžiant su skyriaus kompetencija susijusius klausimus.
  7.12. Dalyvauja rengiant bei įgyvendinant ilgalaikes bei trumpalaikes savivaldybės tarybos patvirtintas infrastruktūros programas kaime,  siekiant užtikrinti savivaldybės administracijos strateginius tikslų įgyvendinimą.
  7.13. Vykdo Administracijos direktoriaus pavedimus, siekiant įgyvendinti savivaldybės administracijos  priimtų sprendimų vykdymą.
Susipažinau

 _____________________

___________               ______________________

 (valstybės tarnautojo pareigos)
  (parašas)

(vardas ir pavardė)

___________________

           (data)

PATVIRTINTA





Jonavos rajono savivaldybės





administracijos direktoriaus 

                                                                                       2009 m. spalio 5 d.                        



                      įsakymu Nr. 13B-1059

ŽEMĖS ŪKIO SKYRIAUS

 VYRIAUSIOJO SPECIALISTO 

 PAREIGYBĖS APRAŠYMAS

I. TIKSLAS

1. Vyriausiojo specialisto pareigybė reikalinga Lietuvos Respublikos įstatymams įgyvendinti kaimo plėtros ir žemės ūkio srityse, pretendentų į valstybės paramą pateiktų paraiškų vertinimui atlikti, administruoti žemdirbiams teikiamą valstybės paramą ir rengti dokumentus dėl lėšų poreikio šiai paramai gauti. 

II.  REIKALAVIMAI SPECIALISTUI, EINANČIAM ŠIAS PAREIGAS
2. Turėti ne žemesnį kaip aukštąjį universitetinį arba jam prilygintą išsilavinimą socialinių mokslų studijų srityje, vadybos ir verslo administravimo krypties.

3. Būti susipažinusiam su Lietuvos Respublikos įstatymais ir kitais teisės aktais, susijusiais su tiesioginiu darbu.


4. Mokėti sklandžiai dėstyti mintis raštu ir žodžiu, išmanyti dokumentų rengimo ir įforminimo bei   raštvedybos taisykles.

5. Mokėti dirbti Microsoft Office programiniu paketu.

6. Mokėti savarankiškai planuoti ir organizuoti savo darbinę veiklą.

7. Mokėti valdyti kaupti, sisteminti, apibendrinti informaciją ir rengti išvadas.

III. ŠIAS PAREIGAS EINANČIO SPECIALISTO FUNKCIJOS

8. Administruoja tiesiogines išmokas už žemės ūkio naudmenų ir pasėlių plotus. Priima paraiškas ir kitus pareiškėjo pateiktus dokumentus, suveda duomenis į Paraiškų priėmimo informacinę sistemą (PPIS), žemėlapiuose įbraižo deklaruojamų laukų ribas, atsako už iš seniūnijų gautų bylų ir dokumentų pirminį patikrinimą, perdavimą ŽŪIKVC, įgyvendinant Lietuvos  KPP 2007-2013 m. priemones.

9. Išduota žemės blokų žemėlapių fragmentus deklaruojamų žemės ūkio naudmenų ir pasėlių laukų ribų įbraižymui bei teikia informaciją paraiškų tiesioginėms išmokoms už žemės ūkio naudmenų ir pasėlių plotus gauti  administravimo klausimais, įgyvendinant Lietuvos Respublikos Tiesioginių išmokų už žemės ūkio naudmenų ir pasėlių plotus administravimo bei kontrolės taisykles.

10. Administruoja  Lietuvos Respublikos Žemės ūkio ir kaimo verslo valdų registrą. Įregistruoja ir atnaujina valdas Žemės ūkio ir kaimo verslo valdų registro informacinėje sistemoje pagal pateiktus žemės ūkio valdytojo dokumentus, vadovaujantis ŽŪIKVC ir savivaldybės bendradarbiavimo sutartimi.

11. Administruoja atskiras tiesiogines išmokas už baltąjį cukrų, siekiant įgyvendinti žemės ūkio funkcijų vykdymą.

12. Priima iš žemės ūkio ir kitų bendrovių finansines ataskaitas ir oficialiosios statistikos formas bei  laiku pateikia jas Žemės ūkio ministerijai, užtikrinant  valstybės deleguotų funkcijų vykdymą.

13. Skaičiuoja dalies  palūkanų kompensavimą ūkininkams už ilgalaikes, žemės ūkio paskirties žemei įsigyti paimtas paskolas ir trumpalaikius kreditus apyvartinėms lėšoms formuoti, įgyvendinant Kaimo plėtros programos nuostatas.

14. Pagal raštvedybos taisykles tvarko skyriaus archyvą.

15. Registruoja skyriaus gaunamus ir siunčiamus raštus, susistemina gaunamus dokumentus ir informaciją bei perduoda ją vykdytojams,  vykdant skyriaus dokumentų tvarkymo ir valdymo reikalavimus.

16. Veda darbo laiko apskaitos žiniaraštį.

17. Priima interesantus, pagal savo kompetenciją nagrinėja juridinių ir fizinių asmenų prašymus, skundus, pasiūlymus ir nustatyta tvarka į juos atsako, siekiant tinkamai informuoti žemės ūkio subjektus.

18. Vykdo skyriaus vedėjo nenuolatinio pobūdžio pavedimus, siekiant įgyvendinti savivaldybės administracijos priimtų sprendimų vykdymą.

Susipažinau

_______________________________________     ___________    ______________________

  (valstybės tarnautojo pareigos)            (parašas)                 (vardas, pavardė)

_________________

      (data)
PATVIRTINTA





Jonavos rajono savivaldybės





administracijos direktoriaus 

                                                                                       2009 m. spalio 5 d. 





įsakymu Nr.13B-1059

ŽEMĖS ŪKIO SKYRIAUS 

VYRESNIOJO SPECIALISTO 

PAREIGYBĖS APRAŠYMAS


I. PAREIGYBĖS CHARAKTERISTIKA

1. Žemės ūkio skyriaus vyresnysis specialistas yra karjeros valstybės tarnautojas.

2. Pareigybės lygis - A.

3. Pareigybės kategorija - 8.
II. PASKIRTIS

4.Vyresniojo specialisto pareigybė reikalinga Lietuvos Respublikos įstatymams įgyvendinti kaimo plėtros ir žemės ūkio srityse, pretendentų į valstybės paramą pateiktų verslo planų vertinimui atlikti, ūkininkų ūkių registrą tvarkyti rajone, verslo planų įgyvendinimą prižiūrėti.
III. VEIKLOS SRITIS
5.  Šias pareigas einantis valstybės tarnautojas vykdo funkcijas specialioje veiklos srityje-žemės ūkyje.
IV.  SPECIALIEJI REIKALAVIMAI ŠIAS PAREIGAS EINANČIAM VALSTYBĖS

 TARNAUTOJUI
6. Valstybės tarnautojas, einantis šias pareigas turi atitikti šiuos specialius reikalavimus:

6.1.Turėti ne žemesnį kaip aukštąjį universitetinį arba jam prilygintą  išsilavinimą socialinių mokslų studijų srities, ekonomikos krypties.
6.2.Turėti ne mažesnę kaip 3 metų patirtį žemės ūkio srityje.

6.3. Būti susipažinusiam su Lietuvos Respublikos Konstitucija, valstybės tarnybą ir viešąjį administravimą reglamentuojančiais teisės aktais, įstatymų ir kitų teisės aktų rengimo rekomendacijomis.

6.4. Mokėti dirbti Microsoft Office programiniu paketu.

6.5. Mokėti analizuoti ir apibendrinti informaciją, gebėti sklandžiai dėstyti mintis raštu ir žodžiu. 

6.6. Mokėti valdyti, kaupti, sisteminti, apibendrinti informaciją ir rengti išvadas.

6.7. Mokėti savarankiškai planuoti, organizuoti savo veiklą.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS

7.   Šias pareigas einantis valstybės tarnautojas vykdo šias funkcijas:

7.1  Registruoja Ūkininkų ūkius Ūkininkų ūkių registre,  išrašo pažymėjimus bei  juos įlaminuoja, įgyvendinant Lietuvos Respublikos ūkininkų ūkių registro nuostatas.

7.2  Teikia informaciją Ūkininko ūkio įregistravimo ir išregistravimo bei profesinio pasirengimo ūkininkauti pažymėjimo gavimo klausimais , užtikrinant valstybės deleguotų funkcijų savivaldybėms vykdymą. 

7.3. Administruoja pieno kvotas. Priima paraiškas, deklaracijas bei kitus dokumentus ar informaciją  iš pieno gamintojų, seniūnijų, ŽŪIKVC ar Nacionalinės mokėjimo agentūros, užtikrinant valstybės deleguotų funkcijų vykdymą.

7.4. Konsultuoja seniūnijas paraiškų, deklaracijų pildymo klausimais, informuoja žemės ūkio produkcijos gamintojus apie jiems teikiamas valstybės ir savivaldybės lengvatas bei perduoda kitą informaciją, siekiant Lietuvos Respublikos įstatymams įgyvendinti kaimo plėtros ir žemės ūkio srityse.

7.5. Teikia ataskaitas Žemės ūkio ministerijai, Nacionalinei mokėjimo agentūrai ir VĮ Žemės ūkio informacijos ir kaimo verslo centrui bei kitoms valstybinėms institucijoms, įstatymų ir Lietuvos Respublikos Vyriausybės nustatyta tvarka.

7.6. Nustato  Kanopinių žvėrių  žemės ūkiui padarytą žalą , užtikrinant valstybės deleguotų funkcijų savivaldybėms vykdymą.
7.7. Renka ir teikia informaciją apie žemės ūkio produkciją superkančių ir perdirbančių įmonių atsiskaitymo su žemdirbiais būklę Žemės ūkio ministerijai, siekiant įgyvendinti valstybės deleguotų funkcijų vykdymą.

7.8. Administruoja draudimo įmokų dalinį kompensavimą ūkininkams, apskaičiuoja kompensacijos dydį ir teikia Nacionalinei mokėjimo agentūrai prie Žemės ūkio ministerijos, užtikrinant valstybės deleguotų funkcijų vykdymą.

7.9. Administruoja paramos teikimą bičių laikytojams, įgyvendinant Kaimo plėtros programos nuostatas

7.10. Dalyvauja rajono savivaldybės tarybos sprendimais, mero potvarkiais bei administracijos direktoriaus įsakymais sudaromų komisijų darbe, siekiant įgyvendinti savivaldybės administracijos strateginius tikslus.
7.11. Lietuvos Respublikos Vyriausybės nustatyta tvarka priima interesantus, juos konsultuoja, nagrinėja skundus, prašymus ir rengia atsakymus, siekiant tinkamai informuoti rajono gyventojus.

7.12. Organizuoja parodas, muges, rajono artojų, melžėjų varžytuvių konkursus, kaimo šviesuolių vakarones, siekiant kelti rajono  žemdirbių švietėjišką veiklą.

IV. ŠIAS PAREIGAS EINANČIO VALSTYBĖS TARNAUTOJO PAVALDUMAS
8. Šias pareigas einantis valstybės tarnautojas yra tiesiogiai pavaldus skyriaus vedėjui.

Susipažinau

_______________________________________     ___________    ______________________

  (valstybės tarnautojo pareigos)             (parašas)                 (vardas, pavardė)

_________________

      (data)
